# LĪGUMS **Nr.2019/2.3.27.2/189**

*Par pašvaldības autoceļu uzturēšanas darbi ceļiem ar asfalta (melno) segumu*

Rucavas novada Rucavas pagastā 2019.gada 26.jūnijā

 **Rucavas novada dome**, reģ.Nr. 90000059230, “Pagastmāja”, Rucava, Rucavas pag., Rucavas nov., tās priekšsēdētāja Jāņa Veita personā, kurš rīkojas, pamatojoties uz likuma „Par pašvaldībām” un Rucavas novada domes 2009.gada 17.jūlija saistošo noteikumu Nr.1 „Rucavas novada pašvaldības nolikums” pamata, turpmāk šī līguma tekstā saukts Pasūtītājs no vienas puses,un

**SIA “CTB”**, reģ.Nr.42103019682, tās valdes locekļa Gata Zvirbuļa personā, kura rīkojas saskaņā ar uzņēmuma Statūtiem, turpmāk tekstā saukts Izpildītājs, no otras puses (Pasūtītājs un Izpildītājs, kopā un atsevišķi tekstā saukti Puses/Puse), pamatojoties uz iepirkumu “Rucavas novada pašvaldības autoceļu uzturēšanas darbi ceļiem ar asfalta (melno) segumu” (iepirkuma identifikācijas Nr. RND 2019/5) rezultātiem, noslēdz šo līgumu (turpmāk – Līgums) par sekojošo:

1. **LĪGUMA PRIEKŠMETS**
	1. Pasūtītājs uzdod, un Izpildītājs apņemas šajā Līgumā paredzētajos termiņos un kārtībā sniegt Pasūtītājam pakalpojumu, veicot Rucavas novada pašvaldības autoceļu uzturēšanas darbus ceļiem ar asfalta (melno) segumu - bedrīšu aizpildīšanu ar šķembām un bitumena emulsiju, izmantojot nepilno tehnoloģiju vai selektīvo virsmas apstrādi, atsevišķu vietu vienlaidus bedrīšu remonts ar pilno tehnoloģiju, ieklājot karsto asfaltbetonu ar ieklājēju, Rucavas novada teritorijā saskaņā ar Izpildītāja iepirkumā iesniegto Finanšu piedāvājumu (līguma 1.pielikums) un Tehnisko specifikāciju (līguma 2.pielikums) (turpmāk tekstā – Darbi), bet Pasūtītājs apņemas samaksāt Izpildītājam par veiktajiem Darbiem saskaņā ar šī līguma noteikumiem.
	2. Darbi paredzēti Rucavas novada teritorijā. Norādītajam Darbu apjomam ir informējošs raksturs un tas nav saistošs Izpildītājam. Pasūtītājam ir tiesības mainīt Darbu apjomus kopējās līguma summas ietvaros. Aptuvenais plānoto Darbu apjoms:
		1. asfalta (melnā) seguma bedrīšu aizpildīšanai – līdz 600 m2 vienāgadā. Vienas reizes minimālais pasūtījums 300 m2,
		2. selektīvāvirsmas apstrāde – līdz 10000 m2 vienā gadā. Vienas reizes minimālais pasūtījums 2000 m2,
		3. atsevišķu vietu vienlaidus bedrīšu remonts ar pilno tehnoloģiju, ieklājot karsto asfaltbetonu ar ieklājēju, - līdz 1000 m2 vienā gadā. Vienas reizes minimālais pasūtījums 1000 m2 .
	3. Izpildītājs apliecina, ka viņš ir iepazinies ar veicamajiem Darbiem, aptuveno Darbu apjomu, pielietojamiem materiāliem un prasībām. Izpildītājs apliecina, ka līguma 1.1.punktā minētie Darbi ir realizējami un, ka Finanšu piedāvājuma vienību cenās (līguma 1.pielikums) ir iekļauti visi Izpildītāja ar Darbu veikšanu saistītie izdevumi, kā arī izdevumi, kurus varēja paredzēt.

1.5. Izpildītājs apliecina, ka tam ir nepieciešamās licences, speciālās atļaujas un sertifikāti līgumā noteikto Darbu veikšanai.

1.6. Darbu uzsākšana jāsaskaņo ar līguma 8.1.punktā norādīto Pasūtītāja pārstāvi. Darbi izpildāmi Pasūtītāja noteiktā kārtībā un laikā, un jāuzsāk ne vēlāk kā 5 (piecu) darba dienu laikā pēc darba uzdevuma saņemšanas.

1. **DARBU IZPILDES VISPĀRĪGIE NOTEIKUMI**
	1. Izpildītājs apņemas Darbus veikt precīzi un profesionālā līmenī, ievērojot Pasūtītāja norādījumus, spēkā esošos saistošos normatīvos aktus.

2.2. Izpildītājs ir pilnībā atbildīgs par Latvijas Republikā spēkā esošo normatīvo aktu ievērošanu Darbu veikšanas laikā.

2.3. Pagaidu ceļa zīmēm, signālugunīm, kā arī to izvietojumam jāatbilst Latvijas Republikā spēkā esošajiem normatīvajiem aktiem.

2.4. Izpildītājs apņemas Darbu veikšanā izmantot tikai Latvijas Republikā vai ES sertificētus materiālus. Tādu materiālu, kuri nav sertificēti Latvijā vai ES, izmantošana ir pieļaujama tikai tādā veidā un gadījumos, kad tas nav pretrunā ar Latvijas Republikas normatīvajiem aktiem un, ja Puses par to vienojušās rakstveidā.

2.5. Pēc Pasūtītāja pieprasījuma Izpildītājam ir jāuzrāda Darbos izmantojamo materiālu sertifikāti un citi to kvalitāti apliecinošie dokumenti un objektam piegādāto materiālu apjomi.

2.6. Izpildītājs nodrošina nepieciešamo materiālu pareizu un kvalitatīvu izmantošanu Darbu procesā.

2.7. Izpildītājam jāveic visi nepieciešamie pasākumi, lai novērstu kaitējumu vai jebkādu draudošu kaitējumu, kāds varētu rasties trešajai personai Darbu izpildes rezultātā.

2.8. Pasūtītāja pārstāvis sniedz norādījumus visās darbības jomās, kas saistītas ar līgumā noteikto Darbu izpildīšanu. Izpildītājam ir jāsniedz atbalsts (informācija) pārraudzības veikšanai.

2.9. Izpildītājs apliecina, ka viņa rīcībā ir profesionāli speciālisti, kuri veiks Darbus.

2.10. Izpildītājs garantē, ka veiktie Darbi atbilst Pasūtītāja norādītajām prasībām un tie tiks izpildīti atbilstoši Līguma noteikumiem. Tas nozīmē, ka Izpildītājs ir atbildīgs par visiem defektiem un Pasūtītājam nodarītiem zaudējumiem, kas radušies Izpildītāja vainas dēļ un kas rodas vai var rasties šādas neatbilstības gadījumā.

2.11. Izpildītājs garantē, ka izpildītie Darbi ir veikti kvalitatīvi, funkcionāli izmantojami, atbilst Iepirkuma nolikumā, Latvijas Republikas normatīvajos aktos un Līgumā noteiktajām prasībām.
2.12. Izpildītājs apņemas Pasūtītājam pieņemamā termiņā uz sava rēķina novērst bojājumus vai citas nepilnības, ja tās saistītas ar Darbu nekvalitatīvu izpildi.

1. **LĪGUMA SUMMA UN NORĒĶINU KĀRTĪBA**
	1. Maksimālā Līguma summa, par kādu Pasūtītājs var uzdot Izpildītājam veikt Darbu izpildi ir **41900,00 EUR** (četrdesmit viens tūkstotis deviņi simti euro 00 euro centi), bez PVN.
	2. Darbu izpildes samaksa tiek veikta, atbilstoši Izpildītāja piedāvātajām vienību cenām Finanšu piedāvājumā (1.pielikums): asfalta (melnā) seguma bedrīšu aizpildīšana ar šķembām un bitumena emulsiju, izmantojot nepilno tehnoloģiju- vienības cena 1m2 (kvadrātmetrs) **17.60 EUR** bez PVN, vienkārtas **s**elektīvā virsmas apstrāde - vienības cena 1m2 (kvadrātmetrs) **2.85 EUR** bez PVN un divkārtu **s**elektīvā virsmas apstrāde - vienības cena 1m2 (kvadrātmetrs) **5.50 EUR** bez PVN, atsevišķu vietu vienlaidus bedrīšu remonts ar pilno tehnoloģiju, ieklājot karsto asfaltbetonu ar ieklājēju, - vienības cena 1m2 (kvadrātmetrs) **20.10 EUR** bez PVN, saskaņā ar Tehnisko specifikāciju (2.pielikums).
	3. Pievienotās vērtības nodokli Pasūtītājs maksā Latvijas Republikas normatīvajos aktos noteiktajā kārtībā un apmērā.

3.4. Pasūtītājs samaksā Izpildītājam par veiktajiem Darbiem 15 (piecpadsmit) darba dienu laikā no veikto Darbu nodošanas - pieņemšanas akta parakstīšanas un attiecīga rēķina saņemšanas dienas, veicot pārskaitījumu uz Izpildītāja norādīto bankas kontu.

3.5. Pasūtītājs veic samaksu Izpildītājam pēc faktiski paveiktā Darbu apjoma. Pasūtītājs veic tikai tāda Darbu apmaksu, kas veikti atbilstošā kvalitātē saskaņā ar šī līguma nosacījumiem. Izpildītājs pēc pieprasījuma uzrāda Pasūtītāja pārstāvim izpildītos darbus reāli dabā.

3.6. Nekvalitatīvi vai neatbilstoši veiktie Darbi netiek pieņemti un apmaksāti līdz defektu novēršanai un šo Darbu pieņemšanai. Defektu novēršanu Izpildītājs veic par saviem līdzekļiem.

3.7. Par samaksas brīdi uzskatāms bankas atzīmes datums Pasūtītāja maksājuma uzdevumā.

**4. LĪGUMA IZPILDES TERMIŅI**

4.1. Līgums stājas spēkā ar brīdi, kad līgumu paraksta līguma teksta sākumā norādītie Pušu pilnvarotie pārstāvji.

4.2. Līguma izpildes laiks – **līdz 2020.gada 30.septembrim vai līdz brīdim, kad Izpildītājs veicis Darbu Līguma 3.1.punktā noteiktās Līguma summas apmērā, atkarībā no tā, kurš apstāklis iestājas pirmais.**

**5. PUŠU ATBILDĪBA**

5.1. Izpildītājs ir atbildīgs par zaudējumiem un sedz visus zaudējumus, kas radušies trešajām pusēm Izpildītāja darbības vai bezdarbības rezultātā.

5.2. Izpildītājs ir atbildīgs un sedz visus zaudējumus Pasūtītājam gadījumā, ja ar kompetentas institūcijas lēmumu tiek apturēta Darbu veikšana sakarā ar Izpildītāja pieļautiem līguma un normatīvo aktu pārkāpumiem.

5.3. Puses nav atbildīgas par savu saistību pilnīgu vai daļēju neizpildīšanu, ja cēlonis ir nepārvarama vara.

5.4. Puses tiek atbrīvotas no atbildības par līguma pilnīgu vai daļēju neizpildi, ja šāda neizpilde radusies nepārvaramas varas apstākļu rezultātā, kuru darbība sākusies pēc līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, blokādes, valsts varas un pārvaldes institūciju lēmumi.

5.5. Pusei, kas atsaucas uz nepārvaramas varas apstākļiem, nekavējoties par to rakstveidā jāpaziņo otrai Pusei. Ziņojumā jānorāda, kādā termiņā, pēc viņa uzskata, ir iespējama un paredzama līgumā paredzēto saistību izpilde, un, pēc otras Puses pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu. Ja netiek izpildītas minētās prasības, attiecīgā Puse nevar atsaukties uz nepārvaramas varas apstākļiem kā savu līgumsaistību nepienācīgas izpildes pamatu. Nepārvaramas varas apstākļiem beidzoties, Pusei, kura pirmā konstatējusi minēto apstākļu izbeigšanos, ir pienākums nekavējoties iesniegt rakstisku paziņojumu Pusēm par minēto apstākļu beigšanos.

5.6. Ja nepārvaramas varas apstākļu un to seku dēļ nav iespējams izpildīt līgumā paredzētās saistības ilgāk kā vienu mēnesi, Puses pēc iespējas drīzāk sāk sarunas par līguma izpildes alternatīviem variantiem, kuri ir pieņemami abām Pusēm, un izdara attiecīgus grozījumus līgumā vai sastāda jaunu līgumu, vai arī lauž līgumu.

5.7. Ja Izpildītājs Darbu izpildē piesaista apakšuzņēmējus, tad Izpildītājs ir atbildīgs par piesaistītā personāla un apakšuzņēmēju veiktā darba atbilstību šī Līguma prasībām.

1. **LĪGUMA IZBEIGŠANA un GROZĪŠANA**

6.1. Pasūtītājs ir tiesīgs izbeigt līgumu ar Izpildītāju pēc savas iniciatīvas, brīdinot par līguma izbeigšanu Izpildītāju rakstiski 10 (desmit) dienas iepriekš un veicot savstarpējos norēķinus, šādos gadījumos:

* + 1. Ja Izpildītājs uzdoto Darbu izpildi veic kvalitātē, kas ir zemāka par šajā līgumā noteikto, un atkārtoti nav novērsis Pasūtītāja Darbu pārbaudes vai uzraudzības rezultātā atklātos defektus vai iebildumus pēc Pasūtītāja rakstiska brīdinājuma saņemšanas;
		2. Ja Izpildītājs Darbu izpildes gaitā atkārtoti pēc Pasūtītāja rakstiska brīdinājuma saņemšanas neievēro līguma noteikumus, izmanto nesertificētus vai nekvalitatīvus materiālus, izstrādājumus un iekārtas vai pieļauj, ka Darbus veic speciālisti bez attiecīgas kvalifikācijas, darba atļaujas.

6.2. Izpildītājs ir tiesīgs izbeigt līgumu pēc savas iniciatīvas, rakstiski brīdinot Pasūtītāju 10 (desmit) dienas iepriekš, ja Pasūtītājs neizpilda tam līguma 3.4.punktā noteiktās maksājuma saistības un ja maksājumu kavēšanas termiņš ir ilgāks par 10 (desmit) dienām.

6.3. Gadījumā, ja Izpildītājs izbeidz līgumu, tad Pasūtītājs 10 (desmit) darba dienu laikā, skaitot no Izpildītāja paziņojumā par līguma izbeigšanu norādītā termiņa, veic visus Izpildītājam nesamaksātos maksājumus, ņemot vērā šī līguma 3.4. un 3.5. punktā minētos nosacījumus.

6.4. Ja līgums tiek izbeigts līguma 6.1.punktā minētajos gadījumos, Pasūtītājs ir tiesīgs prasīt Izpildītājam maksāt līgumsodu 0,1 % apmērā no kopējās līgumcenas par katru nokavējuma darba dienu, bet ne vairāk kā 10 % no kopējās līgumcenas bez PVN.

6.5. Ja līgums tiek izbeigts līguma 6.2.punktā minētajā gadījumā, Izpildītājs ir tiesīgs prasīt, lai Pasūtītājs maksā Izpildītājam līgumsodu 0,1 % apmērā no kopējās līgumcenas par katru nokavējuma darba dienu, bet ne vairāk kā 10 % no kopējās bez PVN.

6.6. Nav pieļaujami grozījumi attiecībā uz veicamo Darbu cenām, līguma summu un Darbu izpildes termiņiem.

6.7. Līgums var tikt izbeigts, abām pusēm rakstiski vienojoties.

6.8. Pasūtītājs, ar rakstveida paziņojumu Izpildītājam, var izbeigt visu Līgumu vai tā daļu, ja tiek veiktas izmaiņas likumā „Par valsts budžetu 2020.gadam” un Pasūtītājs nesaņem valsts dotāciju.

1. **STRĪDU IZSKATĪŠANAS KĀRTĪBA UN CITI NOSACĪJUMI**

7.1. Līguma izpildes laikā radušos strīdus Puses risina vienojoties vai, ja vienošanās nav iespējama, strīdu izskata tiesā Latvijas Republikas likumos noteiktajā kārtībā.

7.2. Ja kādai no Pusēm tiek mainīts juridiskais statuss vai paraksta tiesības, vai adrese, tā nekavējoties, ne vēlāk kā 3 (trīs) darba dienu laikā, rakstiski par to paziņo otrai Pusei.

7.3. Visi līguma pielikumi, kā arī visi šī līguma ietvaros rakstiski noformētie un abu pušu parakstītie grozījumi un papildinājumi ir neatņemamas šī līguma sastāvdaļas.

1. **PĀRSTĀVJI UN KONTAKTINFORMĀCIJA**
	1. Pasūtītāja pārstāvis ar šo līgumu saistītu jautājumu risinājumu sagatavošanā, kā arī attiecībā uz Darba izpildi ir: Komunālas daļas vadītājs Edgars Riežnieks, tālr.28373224, un Dunikas pagasta pārvaldes vadītāja Agija Kaunese, tālr.27050269, epasts: agija.kaunese@rucava.lv.
	2. Izpildītāja pārstāvis ar šo līgumu saistītu jautājumu risinājumu sagatavošanā, kā arī attiecībā uz Darba izpildi un pabeigšanu ir: Gatis Zvirbulis, tālr. xxxxxx, e-pasts: xxxxxxxxx.
	3. Puses vienojas, ka katrai Pusei ir tiesības jebkurā laikā mainīt vai atcelt savu līgumā norādīto pārstāvi. Puses nekavējoties rakstiski informē otru Pusi par pārstāvju nomaiņu. Rakstiski paziņoto pārstāvju pilnvaras ir spēkā līdz to atsaukumam.
	4. Līguma 8.1. un 8.2.punktā minētie (kā arī turpmāk rakstiski norādītie) Pušu pārstāvji ir tiesīgi parakstīt Darbu pieņemšanas - nodošanas dokumentus, kas saistīti ar līguma izpildi un kuriem saskaņā ar līgumu nepieciešama Puses piekrišana (paraksts), izņemot savstarpējo norēķinu finanšu dokumentus.
	5. Līgums sagatavots latviešu valodā 2 (divos) eksemplāros, no kuriem viens eksemplārs atrodas pie Pasūtītāja, bet otrs – pie Izpildītāja. Abiem Līguma eksemplāriem ir vienāds juridisks spēks.
	6. Iepirkuma nolikums, Izpildītāja iesniegtais piedāvājums un Līguma pielikumi ir šā Līguma neatņemamas sastāvdaļas.
	7. Līgumam ir četri pielikumi:

 1.pielikums – Finanšu piedāvājums (kopija) uz 1 lp;

 2.pielikums – Tehniskā specifikācija uz 1 lp;

 3.pielikums – Nodošanas-pieņemšanas akts uz 1 lp;

 4.pielikums - Pielikums nodošanas – pieņemšanas aktam uz 1 lp.

**9. PUŠU JURIDISKĀS ADRESES UN REKVIZĪTI**

|  |  |
| --- | --- |
| **Pasūtītājs** | **Izpildītājs** |
| Rucavas novada dome Reģ.nr.90000059230Juridiskā adrese: ‘’Pagastmāja’’, Rucava, Rucavas pagasts, Rucavas novads, LV-3477Tālr.634 67054, fax 634 61186e-pasts: dome@rucava.lvValsts KaseKods: TRELLLV22Konts: LV29TREL9802286012000 | SIA “CTB”Reģ.nr.42103019682Juridiskā adrese: Cukura iela 38A, Liepāja,LV-3402Tālr. xxxxxxxxe-pasts xxxxxxxxBanka: xxxxxxxxBankas kods: xxxxxxxNorēķinu konts: xxxxxxxxxxxxx |
| Priekšsēdētājs \_\_\_\_\_\_\_\_\_J.Veits | Valdes loceklis \_\_\_\_\_\_\_\_\_\_ G.Zvirbulis |

1. 1.pielikums

26.06.2019. Līgumam Nr.2019/2.3.27.2/189

*Par pašvaldības autoceļu uzturēšanas darbi ceļiem ar asfalta (melno) segumu*

**FINANŠU PIEDĀVĀJUMS (kopija)**

1. 2.pielikums

26.06.2019. Līgumam Nr.2019/2.3.27.2/189

*Par pašvaldības autoceļu uzturēšanas darbi ceļiem ar asfalta (melno) segumu*

**TEHNISKĀ SPECIFIKĀCIJA**

Iepirkums paredz asfalta seguma ceļu ikdienas uzturēšanas darbu veikšanu Rucavas novada pašvaldības teritorijā, pamatojoties uz “Rucavas novada domes autoceļu ikdienas uzturēšanas darbu specifikācijas” prasībām un vispārējās valsts autoceļu tīklā veicamo darbu izpildes un kvalitātes prasības atbilstoši autoceļu noslogojumam “Ceļu specifikācijas 2019”, apstiprinātas VAS ″Latvijas valsts ceļi″ Tehniskajā komisijā 2018.gada 27.septembrī.

1. Uzņēmējam jānodrošina veikto darbu kvalitāte ne zemāka par “Ceļu specifikācijas 2019”, “Rucavas novada domes autoceļu ikdienas uzturēšanas darbu specifikācijas” izvirzītajām prasībām un citos normatīvajos aktos noteiktajiem kvalitātes rādītājiem.
2. Pakalpojums ietver nepieciešamo materiālu sagatavošanu un piegādi, ceļu seguma sagatavošanu vietās, kur paredzēta seguma uzturēšanas darbu veikšana: asfalta (melnā) seguma bedrīšu aizpildīšana ar šķembām un bitumena emulsiju, izmantojot nepilno tehnoloģiju vai selektīvā virsmas apstrāde, vai atsevišķu vietu vienlaidus bedrīšu remonts ar pilno tehnoloģiju, ieklājot karsto asfaltbetonu ar ieklājēju, vidējais biezums 4 cm.
3. Pirms izpildes Pretendents saskaņo ar Pasūtītāju attiecīgu ikdienas darbu veikšanas vietu (ceļa posmu) un apjomu. Darbi izpildāmi Pasūtītāja noteiktā kārtībā un laikā, un jāuzsāk ne vēlāk kā 5 (piecu) darba dienu laikā pēc darba uzdevuma saņemšanas.
4. Pēc darbu izpildes tiek sastādīts darbu nodošanas - pieņemšanas akts.
5. Pretendents pakalpojumu veic ar saviem resursiem un tehnisko nodrošinājumu.
6. Darbi paredzēti Rucavas novada teritorijā.
7. Norādītajam Darbu apjomam ir informējošs raksturs, tas nav saistošs Izpildītājam. Pasūtītājam ir tiesības mainīt Darbus kopējās līguma summas ietvaros. Aptuvenais plānoto Darbu apjoms:
	1. asfalta (melnā) seguma bedrīšu aizpildīšanai – līdz 600 m2 vienāgadā. Vienas reizes minimālais pasūtījums 300 m2,
	2. selektīvāvirsmas apstrāde – līdz 10000 m2 vienā gadā. Vienas reizes minimālais pasūtījums 2000 m2,
	3. atsevišķu vietu vienlaidus bedrīšu remonts ar pilno tehnoloģiju, ieklājot karsto asfaltbetonu ar ieklājēju - līdz 1000 m2 vienā gadā. Vienas reizes minimālais pasūtījums 500 m2 .
8. Veicot ceļu uzturēšanas darbus Uzņēmējam:
	1. darbi jāveic atbilstoši “Rucavas novada domes autoceļu ikdienas uzturēšanas darbu specifikācijas” 5. nodaļai, skat.: [http://www.rucava.lv/mda/fmg/1/Autoceļi/Autocelu-uzturesanas-teh-spec-RND.pdf](http://www.rucava.lv/mda/fmg/1/Autoce%C4%BCi/Autocelu-uzturesanas-teh-spec-RND.pdf) un VAS ″Latvijas valsts ceļi″ “Ceļu specifikācijas 2019” 8.nodaļai, skat.: https://lvceli.lv/wp-content/uploads/2015/06/Celu\_specifikacijas\_2019.pdf;
	2. jāievēro darba aizsardzības prasības;
	3. jāievēro vides aizsardzības nosacījumi;
	4. jāveic atkritumu aizvešanu un utilizāciju.
9. Darba drošība: Uzņēmējs atbild par darba aizsardzības un ugunsdrošības noteikumu ievērošanu autoceļu uzturēšanas darbos, kā arī par darbu izpildes laikā vai to rezultātā nodarītajiem zaudējumiem trešajai personai.
10. Satiksmes drošība: Uzņēmējs atbild par satiksmes organizāciju un darba vietas aprīkošanu ceļu seguma uzturēšanas darbu izpildes laikā. Satiksme organizējama un darba vieta aprīkojama, atbilstoši Ministru kabineta 2001.gada 2.oktobra noteikumu Nr.421 „Noteikumi par darba vietu aprīkošanu uz ceļiem” prasībām.

|  |  |
| --- | --- |
| **Pasūtītājs** | **Izpildītājs** |
| Priekšsēdētājs \_\_\_\_\_\_\_\_\_\_\_\_\_J.Veits | Valdes loceklis \_\_\_\_\_\_\_\_\_\_\_\_G.Zvirbulis |

1. 3.pielikums

26.06.2019. Līgumam Nr.2019/2.3.27.2/189

*Par pašvaldības autoceļu uzturēšanas darbi ceļiem ar asfalta (melno) segumu*

**NODOŠANAS - PIEŅEMŠANAS AKTS**

Rucavas novadā \_\_\_\_\_\_\_\_\_\_\_(*Gads)* \_\_\_\_\_\_\_\_\_\_\_(*Mēnesis)*

 **Rucavas novada domes**, reģistrācijas Nr.90000059230, juridiskā adrese: ‘’Pagastmāja’’, Rucava, Rucavas pagasts, Rucavas novads, LV-3477, pārstāvis \_\_\_\_\_\_\_\_\_\_\_\_\_\_\_\_\_\_ (turpmāk tekstā – (**Pircējs**) no vienas puses un

 **SIA “CTB”,** reģ.Nr.42103019682, tās valdes locekļa Gata Zvirbuļa personā, turpmāk tekstā – (Izpildītājs), no otras puses, sastāda aktu par sekojošo:

Izpildītājs ir sniedzis Pasūtītājam sekojošu pakalpojumu, apjoms *(skaitlis) t (tonna) un m2 (kvadrātmetri),*

 Rucavas novadā

|  |  |  |  |
| --- | --- | --- | --- |
| Asfalta (melnā) seguma bedrīšu aizpildīšana ar šķembām un bitumena emulsiju, izmantojot nepilno tehnoloģiju *m2 (kvadrātmetri)* | Vienkārtas selektīvā virsmas apstrāde *m2 (kvadrātmetri)* | Divkārtu selektīvā virsmas apstrāde *m2 (kvadrātmetri)* | Atsevišķu vietu vienlaidus bedrīšu remonts ar pilno tehnoloģiju, ieklājot karsto asfaltbetonu ar ieklājēju*m2 (kvadrātmetri)* |
|  |  |  |  |

Nevienai no pusēm pretenziju un iebildumu par pakalpojuma sniegšanu un saņemšanu nav.

PASŪTĪTĀJA PĀRSTĀVIS IZPILDĪTĀJA PĀRSTĀVIS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts, atšifrējums Paraksts, atšifrējums

1. 4.pielikums

26.06.2019. Līgumam Nr.2019/2.3.27.2/189

*Par pašvaldības autoceļu uzturēšanas darbi ceļiem ar asfalta (melno) segumu*

**Pielikums nodošanas – pieņemšanas aktam**

Rucavas novadā \_\_\_\_\_\_\_\_\_\_\_( *Gads)* *\_\_\_\_\_\_\_(Mēnesis)*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Nr.p.k. | Da-tums | Autoceļa nosau-kums | Auto-ceļa garums (km) | Darba kilo-metrs(no -līdz) | Asfalta (melnā) seguma bedrīšu aizpildīšana ar šķembām un bitumena emulsiju, izmantojot nepilno tehnoloģiju  *m2 (kvadrātmetri)* | Vien-kārtas selektīvā virsmas apstrāde m2 (kvadrāt- metri) | Divkārtu selektīvā virsmas apstrāde m2 (kvadrāt- metri) | Atsevišķu vietu vienlaidus bedrīšu remonts ar pilno tehnoloģiju, ieklājot karsto asfaltbetonu ar ieklājēju*m2 (kvadrātmetri)* |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |

PASŪTĪTĀJA PĀRSTĀVIS IZPILDĪTĀJA PĀRSTĀVIS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts, atšifrējums Paraksts, atšifrējums